Ema Francuska
Ema Francuska (francuski Emma de France; umrla 935) bila je franačka princeza i kraljica Zapadne Franačke. Danas je poznata i kao Ema Capet, premda nije imala prezime. Roditelji su joj bili Robert I i jedna od njegovih supruga. Robertova prva supruga zvala se Aélis, dok je druga bila Beatrica od Vermandoisa. Oko 921, Ema se udala za burgundskog vojvodu Rudolfa, koji je 13. jula 923. krunisan za kralja Zapadne Franačke u Saint-Médardu de Soissonsu. Ema je prva franačka kraljica za koju se zna da je krunisana, a krunisao ju je Seulf, nadbiskup Reimsa. Rudolf i Ema imali su sina koji je nazvan Luj, ali je moguće da su dobili i kćerku, čije je ime bilo Judita.